Kosovë, më shumë qytetarë identifikohen me fenë para kombësisë
KIPRED publikon një hulumtim mbi ndikimin e fesë në identitetin etnik në periudhën e shtet-ndërtimit.
Një studim i publikuar nga Instituti për Hartimin e Politikave KIPRED në Prishtinë, nxjerr në pah se në Kosovë është duke u rritur numri i qytetarëve që identifikohen me religjionin para përkatësisë së tyre kombëtare. Këto pohime janë nxjerrë në hulumtimin me titullin “Çfarë ndodhi me shqiptarët e Kosovës. Ndikimi i religjionit në identitetin etnik në periudhën e shtet-ndërtimit". Hulumtimi vë në pah se standardi i jetesës nuk është përcaktues i bashkëjetesës fetare, mos tolerancës fetare dhe ekstremizmit. Drejtori ekzekutiv i KIPRED-it, Lulzim Peci, tha se hulumtimi tregon për ndryshimet që po ndodhin tek qytetarët e Kosovës drejt rrugës së tyre fetare, dhe sipas tij kjo sfidon gjendjen socio-ekonomike për shpjegimin e mos tolerancës fetare dhe ekstremizmit në Kosovë. “”, tha zoti Peci. Ai tha se shqetësim i madh mbetet trendi i rritjes së kësaj forme të paraqitjes së identitetit. “”, tha zoti Peci. Hulumtuesi i Instituti për Hartimin e Politikave, Agon Demjaha tha se organizatat fetare islamike janë faktori i parë i jashtëm që ka ndikuar në rritjen e fetarizmit tek shqiptarët e Kosovës. “”, tha zoti Demjaha. Zoti Demjaha tha se institucionet e Kosovës dhe partitë politike kanë pasur një qëndrim të paqartë kundrejt radikalizmit islamik në Kosovë. Ai tha se ata kanë dështuar në luftimin e nxitjes së urrejtjes fetare, mbrojtjen e heronjve kombëtarë dhe shoqërisë në përgjithësi në Kosovë. “”, tha zoti Demjaha. Zoti Demjaha tha se institucionet e Kosovës kanë anashkaluar problemin e rritjes së radikalizmit në Kosovë. Ai tha se një studim i kryer që në vitin 2004 kishte nxjerrë në pak këtë problem. Ai tha se dalja në skenë e grupit terrorist ISIS ka nxjerrë në pah sfidat e Kosovës. “”, tha zoti Demjaha. Studimi nxjerr në pah nevojën që sistemi i drejtësisë të zbatojë kuadrin ligjore ndaj gjuhës së urrejtjes fetare dhe etnike si dhe predikimit të ekstremizmit. Po ashtu në hulumtim bëhet thirrje që Kosova të shqyrtojë marrëdhëniet me Turqinë lidhur me ndikimin fetar nëpërmjet investimeve të kësaj të fundit tek qytetarët e Kosovës.